Nafarroako Parlamentuko Mahaiak, 2014ko azaroaren 17an eginiko bilkuran, Eledunen Batzarrari entzun ondoren, erabaki hau hartu zuen, besteak beste:

1. Adieraztea galdera hauek erretiratu izanaren berri izan duela:

– Galdera, jakitekoa Gizarte Politiketako Departamentua koordinatu ote zen beste autonomia erkidego batzuetako organo kideekin, 256/1996 Foru Dekretuan jasotako kontrola eta ikuskapena egiteko. (8-14/PES-00205).

– Galdera, jakitekoa Nafarroako nazioarteko adopziorako entitate lankideek bete ote dituzten haien zerbitzuak eskatu dituzten pertsonekin adostutako kontratu-tarifak. (8-14/PES-00206).

– Galdera, Nazioarteko adopziorako entitate lankideetara jo zuten pertsonek entitate lankideak mantentzeko jarritako diru kopuruei buruzkoa. (8-14/PES-00207).

– Galdera, jakitekoa Gizarte Politiketako Departamentuak eta haren menpeko erakundeek txostenik jasotzen ote duten entitate lankideak adingabearen jatorrizko herrialdean dituen eginkizun eta jarduerei buruz. (8-14/PES-00208).

– Galdera, jakitekoa Gizarte Politiketako Departamentuak eta adopzioaren alorrean eskumenak dituzten haren menpeko erakundeek nola egiaztatuta eta ziurtatuta duten nazioarteko adopziorako entitate lankideekin akordioak sinatu dituzten pertsonek emandako diru-kopuruak uztailaren 22ko 168/2002 Foru Dekretuko 17. artikuluan deskribatzen diren kontzeptuetara bideratzen direla. (8-14/PES-00209).

– Galdera, uztailaren 22ko 168/2002 Foru Dekretuaren 14.i artikuluan deskribaturiko informazioei eta jasotako irregulartasun-salaketei buruzkoa. (8-14/PES-00210).

– Galdera, ikuskapen eta kontrol zerbitzuak adopzioaren alorrean azken bost urteetan eginiko jarduketei buruzkoa. (8-14/PES-00211).

– Galdera, jakitekoa Nafarroako Gobernuko Gizarte Politiketako Departamentuak ziurtasunez ote dakien nazioko eta nazioarteko adopziorako eskabideen hurrenkera errespetatu ote den, arau eta lege aldaketen arabera. (8-14/PES-00212).

– Galdera, jakitekoa 3/2014 Foru Legearen Xedapen Iragankor Bakarrean ezarritako baldintzak betetzen zituzten seme-alabarik gabeko familiek adingabeak adoptatzeko lehentasuna izaten jarraitu ote duten. (8-14/PES-00213).

– Galdera, jakitekoa ea egokitasun deklarazioei buruzko ebazpen guztietan, erabaki berariazkoa eman eta jakinarazi gabekoetan, igarotzat jo ote diren adopzio eskaera aurkeztu zenetik zortzi hilabeteko gehienezko epeak. (8-14/PES-00214).

– Galdera, adingabeen adopziorako egokitasuna baldintza gisa baloratzearekin zerikusia duten zenbait alderdiri buruzkoa. (8-14/PES-00215).

–Galdera, Nafarroako Foru Komunitatean adopziorako administrazio prozedura arautzen duen foru dekretuaren proiektuari dagokionez Gizarte Politiketako Departamentuak eskuartean dituen aukerei buruzkoa. (8-14/PES-00216).

Galdera horiek guztiak Bildu-Nafarroa parlamentu-taldeko Bikendi Barea Aiestaran jaunak aurkeztu zituen, eta 2014ko azaroaren 14ko 124. Nafarroako Parlamentuko Aldizkari Ofizialean argitaratu ziren.

2. Erabaki hau Nafarroako Parlamentuko Aldizkari Ofizialean argitaratzea.

